Tin ɣer-s, tella timawit tis snat d amedya, llant kra n tewsatin neggrent, ulac-itent tura, ssuffɣen-tent-id d adlis, meḥsub nettaf-d timawit daxel n tira, nettuɣal ɣer yidlisen-nni akken ad d-naf timawit akken i tettwaxdam zik, am tumgist, d tawsit tura tenger, ur nettaf ara win ara tt-id-yeḥkun ( zik , mi ara dxedmen tumgist, ilaq d argaz ara tt-id-yinin, ad yezlu qbel ayaẓiḍ, ilaq gar yirgazen kan, ilaq beṛṛa uxxam, deg yiḍ kan am amek tagerfa tuɣal d taberkant... ), maca tura ulac win tent-id-yeqqaren, ma nebɣa ad tentnaf, ilaq ad nruḥ ɣer win tent-id-ijemɛen, imi ulac-itent di timawit.Ṣṣenf-agi, anamek-is belli tira tezwer, ma d timawit teggra-d ɣer deffir. Taneggarut, d timawit tatiknulujit, d ayen akk yeqqnen ɣer wallalen n tiknulujit ( tiliẓri, ṛṛadyu, iḍebsiyen, tisfifin... ), tawsit yeṭṭuqten deg-s : ccna, ciṭuḥ n tmucuha ( deg iḍebsiyen, deg tesfifin ), ciṭuḥ n umezgun ( Muḥya yexdem amezgun di tesfifin ).